CELEX: 22014D0073
Language: bg
Date: 2014-05-16 00:00:00
Title: Решение на Съвместния комитет на ЕИП № 73/2014 от 16 май 2014 година за изменение на приложение I (Ветеринарни и фитосанитарни въпроси) към Споразумението за ЕИП

30.10.2014   
            
            
               BG
            
            
               Официален вестник на Европейския съюз
            
            
               L 310/19
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 73/2014
   от 16 май 2014 година
   за изменение на приложение I (Ветеринарни и фитосанитарни въпроси) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство (Споразумението за ЕИП), и по-специално член 98 от него,
   като има предвид, че:
   
               (1)
            
            
               Директива 2010/60/ЕС на Комисията от 30 август 2010 г. за предвиждане на някои дерогации за търговията със смеси от семена от фуражни култури, предназначени за съхранението на естествената околна среда (1), следва да бъде включена в Споразумението за ЕИП.
            
         
               (2)
            
            
               Настоящото решение се отнася до законодателството относно фитосанитарните въпроси. Законодателството относно фитосанитарните въпроси не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Следователно настоящото решение не се прилага по отношение на Лихтенщайн.
            
         
               (3)
            
            
               Поради това приложение I към Споразумението за ЕИП следва съответно да бъде изменено,
            
         ПРИЕ НАСТОЯЩОТО РЕШЕНИЕ:
   Член 1
   След точка 57 (Решение 2011/180/ЕС на Комисията) от глава III от приложение I към Споразумението за ЕИП се вмъква следната точка:
   
               „58.
            
            
               
                  32010 L 0060: Директива 2010/60/ЕС на Комисията от 30 август 2010 г. за предвиждане на някои дерогации за търговията със смеси от семена от фуражни култури, предназначени за съхранението на естествената околна среда (ОВ L 228, 31.8.2010 г., стр. 10).
               За целите на настоящото споразумение разпоредбите на директивата се четат със следната адаптация:
               Текстът на член 1, буква а) се заменя със следното:
               „зона източник“ означава зона с тип растителност, която е от специален интерес за опазването на генетичните ресурси на растенията и която е определена в съответствие с националната нормативна уредба.“
            
         Член 2
   Текстовете на Директива 2010/60/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 17 май 2014 г., при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (2).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 16 май 2014 година.
      
         
            За Съвместния комитет на ЕИП
         
         
            Председател
         
         Gianluca GRIPPA
      
   
   
      (1)  ОВ L 228, 31.8.2010 г., стр. 10.
   
      (2)  Без отбелязани конституционни изисквания.